title: KOMISIJAS DELEĢĒTĀ DIREKTĪVA (ES)…/… ar ko, pielāgojot zinātnes un tehnikas attīstībai, Eiropas Parlamenta un Padomes Direktīvas 2011/65/ES III pielikumu groza attiecībā uz atbrīvojumu sešvērtīgā hroma izmantošanai par pretkorozijas aģentu absorbcijas ledusskapju dzesēšanas sistēmās no oglekļa tērauda

text:
                             EIROPAS
                             KOMISIJA
                                                      Briselē, 17.12.2019.
                                                      C(2019) 9099 final
                     KOMISIJAS DELEĢĒTĀ DIREKTĪVA (ES)…/…
                                         (17.12.2019),
      ar ko, pielāgojot zinātnes un tehnikas attīstībai, Eiropas Parlamenta un Padomes
    Direktīvas 2011/65/ES III pielikumu groza attiecībā uz atbrīvojumu sešvērtīgā hroma
   izmantošanai par pretkorozijas aģentu absorbcijas ledusskapju dzesēšanas sistēmās no
                                       oglekļa tērauda
                                  (Dokuments attiecas uz EEZ)
LV                                                                                LV
 ---pagebreak---                                          PASKAIDROJUMA RAKSTS
   1.        DELEĢĒTĀ AKTA KONTEKSTS
   Ar šo Komisijas deleģēto direktīvu attiecībā uz atbrīvojumu konkrētiem sešvērtīgā hroma
   lietojumiem groza Eiropas Parlamenta un Padomes Direktīvas 2011/65/ES par dažu bīstamu
   vielu izmantošanas ierobežošanu elektriskās un elektroniskās iekārtās (pārstrādāta versija)1
   (RoHS 2) III pielikumu, lai to pielāgotu tehnikas attīstībai.
   Kā norādīts RoHS 2 direktīvas 4. pantā, ar minēto direktīvu ierobežo dažu bīstamu vielu
   izmantošanu elektriskās un elektroniskās ierīcēs. Tā stājās spēkā 2011. gada 21. jūlijā.
   Pašlaik RoHS 2 II pielikumā uzskaitītās ierobežota izmantojuma vielas ir šādas: svins,
   dzīvsudrabs, kadmijs, sešvērtīgais hroms, polibrombifenili (PBB) un polibromdifenilēteri
   (PBDE), bis(2-etilheksil)ftalāts (DEHP), butilbenzilftalāts (BBP), dibutilftalāts (DBP) un
   diizobutilftalāts (DIBP). RoHS 2 direktīvas III un IV pielikumā uzskaitīti konkrētiem
   izmantošanas veidiem jeb lietojumiem paredzēti elektrisko un elektronisko ierīču (EEI)
   materiāli un detaļas, kas atbrīvotas no RoHS 2 direktīvas 4. panta 1. punktā paredzētā
   ierobežojuma.
   Direktīvas 5. pantā ir paredzēti noteikumi par III un IV pielikuma pielāgošanu zinātnes un
   tehnikas attīstībai (atbrīvojumu iekļaušana, pagarināšana, grozīšana un anulēšana). Saskaņā ar
   5. panta 1. punkta a) apakšpunktu attiecībā uz atbrīvojumiem, kurus paredzēts iekļaut III un
   IV pielikumā, jānodrošina, ka šāda iekļaušana nevājina Regulā (EK) Nr. 1907/20062
   paredzēto vides un veselības aizsardzību un ka tiek izpildīts kāds no turpmāk minētajiem
   nosacījumiem: likvidēšana vai aizvietošana, mainot konstrukciju vai materiālus un detaļas,
   kurām nevajag nevienu no II pielikumā uzskaitītajiem materiāliem vai vielām, zinātniski vai
   tehniski nav realizējama; aizstājēju uzticamība nav nodrošināta; vai aizvietošanas radītā
   kopējā nelabvēlīgā ietekme uz vidi, veselību un patērētāju drošību varētu būt nozīmīgāka par
   tās radītajiem kopējiem ieguvumiem attiecībā uz vidi, veselību un patērētāju drošību.
   Turklāt 5. panta 1. punktā paredzēts, ka Eiropas Komisija (Komisija) EEI materiālus un
   detaļas, kas paredzēti konkrētiem lietojumiem, III un IV pielikuma sarakstos iekļauj ar
   atsevišķiem deleģētajiem aktiem, kurus pieņem saskaņā ar 20. pantu. Direktīvas 5. panta
   3. punktā un V pielikumā ir noteikta pieteikumu iesniegšanas procedūra, kuru piemēro, lai
   atbrīvojumu piešķirtu, pagarinātu vai anulētu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Kopš RoHS 2 direktīvas publicēšanas Komisija saskaņā ar 5. panta 3. punkta un V pielikuma
   noteikumiem ir saņēmusi daudzus uzņēmumu pieprasījumus3 gan piešķirt jaunus
   atbrīvojumus, gan pagarināt spēkā esošo atbrīvojumu termiņu.
   Pašreizējais III pielikuma 9. atbrīvojums atļauj izmantot sešvērtīgo hromu oglekļa tērauda
   dzesēšanas sistēmās kā pretkorozijas aģentu. Komisija 2015. gada janvārī ir saņēmusi vienu
   pieteikumu par šā atbrīvojuma pagarināšanu. Lai gan 9. atbrīvojuma beigu termiņš attiecībā
   uz 1.–7. un 10. kategoriju4 bija 2016. gada 21. jūlijs, saskaņā ar RoHS direktīvas prasībām
   1
           OV L 174, 1.7.2011., 88. lpp.
   2
           OV L 396, 30.12.2006., 1. lpp.
   3
           Saraksts ir pieejams šeit: http://ec.europa.eu/environment/waste/rohs_eee/adaptation_en.htm.
   4
           Konkrēti šīs kategorijas ir: 1. lielgabarīta mājsaimniecības ierīces; 2. mazgabarīta mājsaimniecības
           ierīces; 3. IT un sakaru iekārtas; 4. patērētāju iekārtas; 5. apgaismes iekārtas; 6. elektriskie un
           elektronikas instrumenti; 7. rotaļlietas, izklaides un sporta aprīkojums; 10. tirdzniecības automāti. Visas
           EEI kategorijas ir uzskaitītas RoHS direktīvas I pielikumā.
LV                                                           1                                                         LV
 ---pagebreak---    (5. panta 5. punkta otrā daļa) atbrīvojumu turpina piemērot tik ilgi, līdz Komisija ir pieņēmusi
   lēmumu par pagarināšanas pieteikumu.
   Lai atbrīvojuma pieteikumu izvērtētu, Komisija minētā pieteikuma tehniskā un zinātniskā
   novērtējuma veikšanai sāka pētījumu, kā arī sarīkoja astoņas nedēļas ilgu atvērta tipa
   tiešsaistes apspriešanos5 ar ieinteresētajām personām — tajā tika saņemts viens pienesums.
   Galīgais ziņojums par pieteikuma novērtējumu tika publicēts6; ieinteresētajām personām par
   to tika paziņots.
   Pēc tam Komisija rakstiski apspriedās ar dalībvalstu ekspertu grupu, kas nodarbojas ar
   RoHS 2 direktīvas deleģētajiem aktiem7. Eksperti atbalstīja Komisijas iesniegto tiesību akta
   projektu, lai gan lielākā daļa dalībnieku sanāksmē neizteicās. Saskaņā ar labāka regulējuma
   pamatnostādnēm deleģētās direktīvas projekts četras nedēļas bija pieejams labāka regulējuma
   portālā, lai apzinātu sabiedrības viedokli. Piezīmes netika saņemtas. Tika veikti visi 5. panta
   3.–7. punktā paredzētie pasākumi8 attiecībā uz atbrīvojumiem no vielu lietojuma
   ierobežojumiem. Par visām darbībām tika paziņots Padomei un Eiropas Parlamentam.
   Galīgajā ziņojumā īpaši tika uzsvērta turpmāk aprakstītā tehniskā informācija un novērtējums.
            Sešvērtīgo hromu (Cr(VI)) izmanto par pretkorozijas aģentu absorbcijas ledusskapju
             dzesēšanas sistēmās no oglekļa tērauda Ar to pārklāj tērauda cauruļu iekšējo virsmu,
             lai pasargātu tās no dzesēšanas šķīduma, kas satur korozīvu amonjaku.
            Ir kļuvis pieejams Cr(VI) aizstājējs, ko var izmantot absorbcijas ledusskapjos, kam ir
             ģeneratori ar zemāku viršanas temperatūru (aptuveni140-180°C). Paredzams, ka
             aizstājēju meklējumi tādiem ledusskapjiem, kas izmanto ģeneratorus ar augstāku
             viršanas temperatūru, prasīs ilgāku laiku, jo alternatīvu uzticamība vēl tiek izvērtēta.
   1.–7. un 10. kategorijas sakarībā veiktā izvērtējuma rezultāti liecina, ka ar III pielikuma
   9. atbrīvojumu saistītais pieprasījums atbilst vismaz vienam no attiecīgajiem 5. panta
   1. punkta a) apakšpunkta kritērijiem.
   Lai nošķirtu gadījumus, kad tiek izmantoti ģeneratori ar zemāku un augstāku viršanas
   temperatūru, un atbrīvojumu saskaņotu ar attiecīgajām REACH licencēm9, pašreizējā
   atbrīvojuma formulējums ir sadalīts. Tā kā ģeneratora viršanas temperatūru var viegli regulēt
   ar darba spiedienu, temperatūra netika uzskatīta par pietiekami uzticamu parametru RoHS
   īstenošanas vajadzībām. Tā vietā būtu izmantojams cits parametrs, kam ir cieša sakarība ar
   viršanas temperatūru, proti, ieejas jauda, jo to ir vieglāk uzraudzīt un tā ticamāk atspoguļo
   dažādās lietojumu kategorijas.
   Tā kā ir kļuvuši pieejami uzticami aizstājēji, ko var izmantot ražojumos ar ieejas jaudu < 75
   W (respektīvi, ar ģeneratoriem ar zemu viršanas temperatūru), atbrīvojuma termiņam saskaņā
   ar RoHS direktīvas 5. panta 6. punktu jābeidzas 12 mēnešus pēc šīs deleģētās direktīvas
   publicēšanas Eiropas Savienības Oficiālajā Vēstnesī .
   5
           Apspriešanās periods: no 21.8.2015. līdz 16.10.2015.
   6
           https://bookshop.europa.eu/en/assistance-to-the-commission-on-technological-socio-economic-and-
           cost-benefit-assessment-related-to-exemptions-from-the-substance-restrictions-in-electrical-and-
           electronic-equipment-pbKH0416554/
   7
           Apspriešanās noritēja no 2018. gada 14. decembra līdz 2019. gada 21. janvārim.
   8
           Vajadzīgo administratīvo pasākumu saraksts ir pieejams Komisijas tīmekļa vietnē. Tas, kādā procedūras
           posmā ir katra deleģētā akta projekts, ir redzams Deleģēto aktu starpiestāžu reģistrā
           https://webgate.ec.europa.eu/regdel/#/home.
   9
           Komisijas Lēmums C(2017) 665.
LV                                                        2                                                      LV
 ---pagebreak---    Attiecībā uz ražojumiem, kuru ieejas jauda ir ≥ 75 W, un sistēmām, kas pilnībā darbojas ar
   neelektriskajiem sildītājiem (respektīvi, ar ģeneratoriem ar augstu viršanas temperatūru), līdz
   2021. gada 21. jūlijam piešķirtais atbrīvojums ir pamatots, un to var vēl pagarināt saskaņā ar
   5. panta 2. punkta pirmo daļu.
   Atbrīvojums ir saskanīgs ar REACH licencēm REACH/17/7/0 – REACH/17/7/3. Piešķirtajā
   atbrīvojuma periodā nav gaidāma aizvietošanas izraisīta negatīva sociālekonomiska ietekme.
   Tāpat nav gaidāma nelabvēlīga ietekme uz inovāciju.
   Attiecībā uz kategorijām, kas nav 1.–7. un 10. kategorija, paliek spēkā līdzšinējie atbrīvojumi,
   kuru derīguma termiņš ir noteikts 5. panta 2. punktā. Konkrētais atbrīvojums nevājina Regulā
   (EK) Nr. 1907/2006 (REACH) noteikto vides un veselības aizsardzību saskaņā ar Direktīvas
   2011/65/ES 5. pantu.
   3.        DELEĢĒTĀ AKTA JURIDISKIE ASPEKTI
   Deleģētā direktīva piešķir atbrīvojumu no Direktīvas 2011/65/ES 4. panta 1. punktā
   noteiktajiem ierobežojumiem, un šis atbrīvojums, kas jāiekļauj minētās direktīvas III
   pielikumā, atļauj sešvērtīgo hromu izmantot specifiskos lietojumos.
   Instruments ir deleģētā direktīva, kā to paredz Direktīva 2011/65/ES un konkrēti tās 5. panta
   1. punkta a) apakšpunkta prasības.
   Deleģētās direktīvas mērķis ir sekmēt cilvēka veselības un vides aizsardzību un salāgot
   attiecīgos nosacījumus, lai nodrošinātu iekšējā tirgus funkcionēšanu elektrisko un
   elektronisko iekārtu nozarē, proti, atļaut konkrētos lietojumos izmantot citādi aizliegtas vielas
   saskaņā ar RoHS 2 direktīvas noteikumiem un nosacījumiem un tās izveidoto procedūru par
   to, kā III un IV pielikums pielāgojams zinātnes un tehnikas attīstībai.
   Saskaņā ar proporcionalitātes principu šis pasākums nepārsniedz mērķa sasniegšanai
   nepieciešamās darbības.
   Priekšlikums neietekmē ES budžetu.
LV                                                 3                                                 LV
 ---pagebreak---                            KOMISIJAS DELEĢĒTĀ DIREKTĪVA (ES)…/…
                                                    (17.12.2019),
        ar ko, pielāgojot zinātnes un tehnikas attīstībai, Eiropas Parlamenta un Padomes
      Direktīvas 2011/65/ES III pielikumu groza attiecībā uz atbrīvojumu sešvērtīgā hroma
    izmantošanai par pretkorozijas aģentu absorbcijas ledusskapju dzesēšanas sistēmās no
                                                  oglekļa tērauda
                                           (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par
   dažu bīstamu vielu izmantošanas ierobežošanu elektriskās un elektroniskās iekārtās10 un jo
   īpaši tās 5. panta 1. punkta a) apakšpunktu,
   tā kā:
   (1)     Direktīva 2011/65/ES prasa dalībvalstīm nodrošināt, lai tirgū laistās elektriskās un
           elektroniskās ierīces nesaturētu minētās direktīvas II pielikumā uzskaitītās bīstamās
           vielas. Šo ierobežojumu nepiemēro Direktīvas 2011/65/ES III pielikumā
           uzskaitītajiem lietojumiem, kam piešķirts atbrīvojums.
   (2)     Dažādās elektrisko un elektronisko ierīču kategorijas, kam piemēro Direktīvu
           2011/65/ES, ir uzskaitītas minētās direktīvas I pielikumā.
   (3)     Sešvērtīgais hroms ir Direktīvas 2011/65/ES II pielikumā uzskaitīta ierobežota
           izmantojuma viela.
   (4)     Direktīvas 2011/65/ES III pielikumā ir iekļauts atbrīvojums no ierobežojuma
           sešvērtīgā hroma izmantošanai par oglekļa tērauda dzesēšanas sistēmas pretkorozijas
           līdzekli absorbcijas ledusskapjos līdz 0,75 masas % dzesēšanas šķīdumā
           (“atbrīvojums”). Saskaņā ar minētās direktīvas 5. panta 2. punkta otro daļu šis
           atbrīvojums attiecībā uz 1.–7. un 10. kategoriju bija spēkā līdz 2016. gada 21. jūlijam.
   (5)     Komisija pieteikumu atbrīvojumu pagarināt (“pagarināšanas pieprasījums”) saņēma
           2015. gada 20. janvārī, tātad Direktīvas 2011/65/ES 5. panta 5. punktā noteiktajā
           termiņā. Saskaņā ar minēto noteikumu atbrīvojums paliek spēkā, līdz tiek pieņemts
           lēmums par pagarināšanas pieprasījumu.
   (6)     Izvērtējot pieprasīto pagarinājumu, notika arī apspriešanās ar ieinteresētajām personām
           saskaņā ar Direktīvas 2011/65/ES 5. panta 7. punktu. Izvērtējumā, ņemot vērā
           Komisijas lēmumus par licencēm, kas nepieciešamas, lai laistu tirgū un/vai lietotu
           vielas, kuras minētas XIV pielikumā Eiropas Parlamenta un Padomes Regulai (EK)
           Nr. 1907/200611, secināts, ka pašreizējais atbrīvojums attiecībā uz 1.–7. un
   10
           OV L 174, 1.7.2011., 88. lpp.
   11
           Tādu Eiropas Komisijas lēmumu kopsavilkums, kuri attiecas uz licencēm, kas nepieciešamas, lai laistu
           tirgū un/vai lietotu vielas, kuras minētas XIV pielikumā Eiropas Parlamenta un Padomes Regulai (EK)
LV                                                        4                                                     LV
 ---pagebreak---           10. kategoriju ir jāsadala divos apakšierakstos, kuru formulējums nepārprotami
          atspoguļo zinātnes un tehnikas progresu, ciktāl tas attiecas uz sešvērtīgā hroma
          aizstājamību, kas ir atkarīga no lietojuma.
   (7)    Sešvērtīgo hromu (Cr(VI)) izmanto par pretkorozijas aģentu absorbcijas ledusskapju
          dzesēšanas sistēmās no oglekļa tērauda Ar to pārklāj tērauda cauruļu iekšējo virsmu,
          lai pasargātu tās no dzesēšanas šķīduma, kas satur korozīvu amonjaku.
   (8)    Attiecībā uz ražojumiem, kuru ieejas jauda ir ≥ 75 W, un sistēmām, kas pilnībā
          darbojas ar neelektriskajiem sildītājiem (respektīvi, ar ģeneratoriem ar augstu viršanas
          temperatūru), ko aptver pašreizējais atbrīvojums, sešvērtīgā hroma aizstāšana vai
          likvidēšana joprojām nav zinātniski un tehniski realizējama, jo trūkst uzticamu
          aizstājēju. Atbrīvojums attiecībā uz šiem lietojumiem ir saskanīgs ar Eiropas
          Parlamenta un Padomes Regulu (EK) Nr. 1907/200612 un tādējādi nevājina tajā
          noteikto vides un veselības aizsardzību.
   (9)    Tāpēc ir lietderīgi saskaņā ar Direktīvas 2011/65/ES 4. panta 3. punktu un 5. panta
          2. punkta otro daļu līdz 2021. gada 21. jūlijam pagarināt atbrīvojumu attiecībā uz
          ražojumiem ar ģeneratoriem ar augstu viršanas temperatūru. Ņemot vērā notiekošo
          uzticama aizstājēja meklējumu rezultātus, sagaidāms, ka atbrīvojuma ilgumam nebūs
          nelabvēlīgas ietekmes uz inovāciju.
   (10)   Attiecībā uz ražojumiem, kuru ieejas jauda ir < 75 W (respektīvi, ar ģeneratoriem ar
          zemu viršanas temperatūru), ko aptver pašreizējais atbrīvojums, Direktīvas
          2011/65/ES 5. panta 1. punktā paredzētie atbrīvojuma pagarināšanas nosacījumi vairs
          nav spēkā, tāpēc pagarināšanas pieprasījums būtu jānoraida. Atbrīvojumam attiecībā
          uz šiem lietojumiem saskaņā ar minētās direktīvas 5. panta 6. punktu vajadzētu zaudēt
          spēku, kad pagājuši 12 mēneši pēc dienas, kad spēkā stājusies šī direktīva.
   (11)   Attiecībā uz 8., 9. un 11. kategoriju paliek spēkā līdzšinējie atbrīvojumi, kuru
          derīguma termiņš ir noteikts Direktīvas 2011/65/ES 5. panta 2. punkta otrajā daļā.
          Minētās direktīvas III pielikumā juridiskās skaidrības labad būtu jānorāda atbrīvojumu
          derīguma termiņi.
   (12)   Tāpēc Direktīva 2011/65/ES būtu attiecīgi jāgroza,
   IR PIEŅĒMUSI ŠO DIREKTĪVU.
                                                     1. pants
   Direktīvas 2011/65/ES III pielikumu groza saskaņā ar šīs direktīvas pielikumu.
                                                     2. pants
   1.       Dalībvalstis vēlākais līdz [12. mēneša pēdējā diena, skaitot no šīs direktīvas spēkā
            stāšanās dienas] pieņem un publicē normatīvos un administratīvos aktus, kas
            vajadzīgi, lai izpildītu šīs direktīvas prasības. Dalībvalstis tūlīt dara Komisijai
            zināmu minēto noteikumu tekstu.
          Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu
          (REACH) (OV C 48, 15.2.2017., 9. lpp.).
   12
          Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz
          ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas
          Ķimikāliju aģentūru (OV L 396, 30.12.2006., 1. lpp.)
LV                                                       5                                                    LV
 ---pagebreak---             Tās piemēro minētos noteikumus no [12. mēneša pēdējā diena, skaitot no šīs
            direktīvas spēkā stāšanās dienas + 1 diena].
            Kad dalībvalstis pieņem minētos noteikumus, tajos ietver atsauci uz šo direktīvu vai
            šādu atsauci pievieno to oficiālajai publikācijai. Dalībvalstis nosaka, kā izdarāma
            šāda atsauce.
   2.       Dalībvalstis dara Komisijai zināmus to tiesību aktu galvenos noteikumus, ko tās
            pieņem jomā, uz kuru attiecas šī direktīva.
                                               3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības
   Oficiālajā Vēstnesī.
                                               4. pants
   Šī direktīva ir adresēta dalībvalstīm.
   Briselē, 17.12.2019
                                                Komisijas vārdā –
                                                priekšsēdētāja
                                                Ursula VON DER LEYEN
LV                                                 6                                             LV
 ---documentbreak---                              EIROPAS
                             KOMISIJA
                                                      Briselē, 17.12.2019.
                                                      C(2019) 9099 final
                                                      ANNEX 1
                                         PIELIKUMS
                                         dokumentam
                                 Komisijas Deleģētā direktīva,
      ar ko, pielāgojot zinātnes un tehnikas attīstībai, Eiropas Parlamenta un Padomes
    Direktīvas 2011/65/ES III pielikumu groza attiecībā uz atbrīvojumu sešvērtīgā hroma
   izmantošanai par pretkorozijas aģentu absorbcijas ledusskapju dzesēšanas sistēmās no
                                       oglekļa tērauda
LV                                                                                LV
 ---pagebreak---                                              PIELIKUMS
   Direktīvas 2011/65/ES III pielikumā 9. ierakstu aizstāj ar šādu:
   “9.          Sešvērtīgais hroms, ko izmanto      Attiecas uz 8., 9. un 11. kategoriju un zaudē
                par pretkorozijas aģentu            spēku:
                absorbcijas ledusskapju
                                                         2021. gada 21. jūlijā attiecībā uz 8. un
                dzesēšanas sistēmās no oglekļa
                                                            9. kategoriju, izņemot attiecībā uz in
                tērauda, tā saturam
                                                            vitro diagnostikas medicīniskajām
                nepārsniedzot 0,75 % no
                                                            ierīcēm un rūpnieciskā monitoringa
                dzesēšanas šķīduma masas.
                                                            un kontroles instrumentiem;
                                                         2023. gada 21. jūlijā attiecībā uz 8.
                                                            kategorijas in vitro diagnostikas
                                                            medicīniskajām ierīcēm;
                                                         2024. gada 21. jūlijā attiecībā uz 9.
                                                            kategorijas rūpnieciskā monitoringa
                                                            un kontroles instrumentiem un
                                                            attiecībā uz 11. kategoriju.
   9(a)-I       Līdz 0,75 masas % sešvērtīgā        Piemēro 1.–7. un 10. kategorijai un zaudē
                hroma, kuru izmanto par             spēku [12 mēnešus pēc deleģētās direktīvas
                pretkorozijas aģentu dzesēšanas     publicēšanas Oficiālajā Vēstnesī].
                šķīdumā, ko lieto tādu
                absorbcijas ledusskapju (tostarp
                minibāru) dzesēšanas sistēmās
                no oglekļa tērauda, kurus
                paredzēts pilnībā vai daļēji
                izmantot ar elektrisko sildītāju
                un kuru vidējā izmantotā
                elektriskā ieejas jauda <75 W
                pastāvīgas ekspluatācijas
                apstākļos.
   9(a)-II      Līdz 0,75 masas % sešvērtīgā        Attiecas uz 1.–7. un 10. kategoriju un zaudē
                hroma, kuru izmanto par             spēku 2021. gada 21. jūlijā.”
                pretkorozijas aģentu dzesēšanas
                šķīdumā, ko lieto tādu
                absorbcijas ledusskapju
                dzesēšanas sistēmās no oglekļa
                tērauda:
                 kurus paredzēts pilnībā vai
                    daļēji izmantot ar elektrisko
                    sildītāju un kuru vidējā
                    izmantotā elektriskā ieejas
                    jauda ≥ 75 W pastāvīgas
                    ekspluatācijas apstākļos;
                 kurus paredzēts pilnībā
                    izmantot ar neelektrisku
LV                                                1                                                LV
 ---pagebreak---    sildītāju.
LV            2 LV


title: KOMISIJAS DELEĢĒTĀ DIREKTĪVA (ES)…/… ar ko attiecībā uz transportlīdzekļa kategorijas apzīmējumu izmaiņām, kas izriet no tipa apstiprināšanas tiesību aktu grozījumiem, groza Eiropas Parlamenta un Padomes Direktīvu 2014/47/ES

text:
               PASKAIDROJUMA RAKSTS

               1.DELEĢĒTĀ AKTA KONTEKSTS

               Eiropas Parlamenta un Padomes 2014. gada 3. aprīļa Direktīva 2014/47/ES
                  1
                par Savienībā izmantotu komerciālo transportlīdzekļu tehniskajām pārbaudēm uz ceļiem un par Direktīvas 2000/30/EK atcelšanu
                  2
                nosaka minimālās prasības attiecībā uz regulējumu, kas reglamentē dalībvalstu teritorijā ekspluatētu komerciālo transportlīdzekļu tehniskās pārbaudes uz ceļiem. Tehniskās apskates ietilpst plašākā režīmā, kas veidots tā, lai nodrošinātu, ka transportlīdzekļi izmantošanas laikā tiek uzturēti drošā un videi pieņemamā stāvoklī, un minētais režīms ietver periodiskas transportlīdzekļu tehniskās apskates saskaņā ar Direktīvu 2014/45/ES
                  3
                un komerciāliem autopārvadājumiem izmantotu transportlīdzekļu tehniskās pārbaudes uz ceļa saskaņā ar Direktīvu 2014/47/ES.

               Direktīvu 2014/47/ES piemēro transportlīdzekļiem, kuru projektētais ātrums pārsniedz 25 km/h un kuri atbilst 2. panta 1. punktā norādītajām kategorijām, kas minētas Eiropas Parlamenta un Padomes Direktīvā 2003/37/EK
                  4
                un 2007/46/EK
                  5
               . Ņemot vērā transportlīdzekļu kategoriju apzīmējumu izmaiņas, kas izriet no tā, ka Direktīva 2003/37/EK ir atcelta ar Regulu (ES) Nr. 167/2013
                  6
               , šī deleģētā akta mērķis ir atjaunināt atsauces uz attiecīgajām transportlīdzekļu kategorijām, lai tās pieskaņotu tipa apstiprināšanas tiesību aktu izmaiņām.

               2.PIRMS AKTA PIEŅEMŠANAS NOTIKUSĪ APSPRIEŠANĀS

               2020. gada maijā Komisija izveidoja Tehniskās apskates un transportlīdzekļa reģistrācijas dokumentu ekspertu grupu. Šīs ekspertu grupas uzdevums ir palīdzēt MOVE ĢD sagatavot neleģislatīvus aktus par tehniskās apskates un transportlīdzekļa reģistrācijas dokumentiem, to vidū deleģētos un īstenošanas aktus, palīdzēt Komisijai sagatavot attiecīgus norādījumus un nodrošināt pieredzes un paraugprakses apmaiņu šajās jomās. Ekspertu grupa deleģētā akta projekta tekstu ir izskatījusi sanāksmēs, kas notika 2020. gada 17. septembrī un 2020. gada 25. novembrī. Labāka regulējuma portālā no 2021. gada 16. aprīļa līdz 2021. gada 14. maijam par šīs direktīvas projektu tika rīkota sabiedriskā apspriešana, kurā ir saņemtas pavisam septiņas atbildes. Sešas atbildes bija par maksimālo transportlīdzekļa masu B kategorijas vadītāja apliecībām – jautājumu, kas nav tieši saistīts ar šo aktu –, un vienā atbildē tika pausts vispārējs atbalsts šai iniciatīvai.

               3.DELEĢĒTĀ AKTA JURIDISKIE ASPEKTI

               Šis deleģētais aktis pamatojas uz Direktīvas 2014/47/ES 21. panta pirmo ievilkumu.

               Respektīvi, Direktīvas 2014/47/ES 21. panta pirmajā ievilkumā ir norādīts, ka Komisija ir pilnvarota pieņemt deleģētos aktus saskaņā ar 22. pantu, lai atjauninātu attiecīgi 2. panta 1. punktu un IV pielikuma 6. punktu ar mērķi ņemt vērā transportlīdzekļu kategoriju izmaiņas, kuras izriet no grozījumiem iepriekšminētajā pantā minētajos tiesību aktos, neskarot šīs direktīvas piemērošanas jomu. Tālab atsauces uz minētajiem apzīmējumiem jāatjaunina atbilstoši izmaiņām, kuras izriet no Direktīvas 2003/37/EK atcelšanas ar Regulu (ES) Nr. 167/2013.

               KOMISIJAS DELEĢĒTĀ DIREKTĪVA (ES)…/…

               (29.6.2021),

               ar ko attiecībā uz transportlīdzekļa kategorijas apzīmējumu izmaiņām, kas izriet no tipa apstiprināšanas tiesību aktu grozījumiem, groza Eiropas Parlamenta un Padomes Direktīvu 2014/47/ES

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2014. gada 3. aprīļa Direktīvu 2014/47/ES par Savienībā izmantotu komerciālo transportlīdzekļu tehniskajām pārbaudēm uz ceļiem un par Direktīvas 2000/30/EK atcelšanu
                  7
               , jo īpaši tās 21. pantu,

               tā kā:

               (1)Direktīvu 2014/47/ES piemēro komerciālajiem transportlīdzekļiem, kuru projektētais ātrums pārsniedz 25 km/h un kuri atbilst minētās direktīvas 2. panta 1. punktā norādītajām kategorijām. Minētās kategorijas tiek noteiktas, atsaucoties uz Eiropas Parlamenta un Padomes Direktīvu 2003/37/EK
                  8
                un 2007/46/EK
                  9
               .

               (2)Direktīva 2003/37/EK un 2007/46/EK tika atceltas attiecīgi ar Regulu (ES) Nr. 167/2013
                  10
                un Eiropas Parlamenta un Padomes Regulu (ES) 2018/858
                  11
               .

               (3)Ņemot vērā izmaiņas transportlīdzekļa kategorijas apzīmējumos, kuras izriet no Direktīvas 2003/37/EK atcelšanas ar Regulu (ES) Nr. 167/2013, būtu jāatjaunina Direktīvas 2014/47/ES 2. panta 1. punktā un minētās direktīvas IV pielikuma 6. punktā minētās transportlīdzekļu kategorijas.

               (4)Tāpēc Direktīva 2014/47/ES būtu attiecīgi jāgroza,

               IR PIEŅĒMUSI ŠO DIREKTĪVU.

               1. pants

               Direktīvu 2014/47/ES groza šādi:

               (1)direktīvas 2. pantu groza šādi:

               (a)panta 1. punktu groza šādi:

               i) ievaddaļu aizstāj ar šādu:

               “1. Šo direktīvu piemēro transportlīdzekļiem, kuru projektētais ātrums pārsniedz 25 km/h un kuri atbilst turpmāk norādītajām kategorijām, kas definētas Eiropas Parlamenta un Padomes Regulā (ES) Nr. 167/2013* un Eiropas Parlamenta un Padomes Regulā (ES) 2018/858**:

               _________

               * Eiropas Parlamenta un Padomes Regula (ES) Nr. 167/2013 (2013. gada 5. februāris) par lauksaimniecības un mežsaimniecības transportlīdzekļu apstiprināšanu un tirgus uzraudzību (OV L 60, 2.3.2013., 1. lpp.).

               ** Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).”;

               ii) punkta d) apakšpunktu aizstāj ar šādu:

               “d) T1b, T2b, T3b, T4.1b, T4.2b un T4.3b kategorijas transportlīdzekļi, kurus izmanto galvenokārt uz koplietošanas ceļiem komerciālu kravu pārvadāšanai un kuru projektētais maksimālais ātrums pārsniedz 40 km/h.”;

               (2)IV pielikuma 6. punktu groza šādi:

               (a)punkta g) un h) apakšpunktu aizstāj ar šādiem:

               “g) T1b;

               h) T2b”;

               b) pievieno šādus i)–m) punktus:

               “i) T3b

               j) T4.1b

               k) T4.2b

               l) T4.3b

               m) Cita transportlīdzekļa kategorija:

                        (norādiet kategoriju)”.

               2. pants

               Transponēšana

               1. Dalībvalstis vēlākais līdz [PB: lūdzam ievietot datumu – viens gads pēc stāšanās spēkā] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.

               Noteikumus, kas vajadzīgi, lai izpildītu 1. panta prasības, tās piemēro no [OP: lūdzam ievietot datumu – iepriekš norādīto transponēšanas termiņu].

               Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarāma šāda atsauce.

               2. Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.

               3. pants

               Stāšanās spēkā

               Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               4. pants

               Adresāti

               Šī direktīva ir adresēta dalībvalstīm.

               Briselē, 29.6.2021

                     Komisijas vārdā –

                     priekšsēdētāja
                     Ursula VON DER LEYEN

                     (1)

                        Eiropas Parlamenta un Padomes Direktīva 2014/47/ES (2014. gada 3. aprīlis) par Savienībā izmantotu komerciālo transportlīdzekļu tehniskajām pārbaudēm uz ceļiem un par Direktīvas 2000/30/EK atcelšanu (OV L 127, 29.4.2014., 134. lpp.).

                     (2)

                        Eiropas Parlamenta un Padomes Direktīva 2000/30/EK (2000. gada 6. jūnijs) par Kopienā izmantotu komerciālo transportlīdzekļu tehniskām pārbaudēm uz ceļiem (OV L 203, 10.8.2000., 1. lpp.).

                     (3)

                        Eiropas Parlamenta un Padomes Direktīva 2014/45/ES (2014. gada 3. aprīlis) par mehānisko transportlīdzekļu un to piekabju periodiskajām tehniskajām apskatēm un par Direktīvas 2009/40/EK atcelšanu (OV L 127, 29.4.2014., 51. lpp.).

                     (4)

                        Eiropas Parlamenta un Padomes Direktīva 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (OV L 171, 9.7.2003., 1. lpp.).

                     (5)

                        Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (OV L 263, 9.10.2007., 1. lpp.).

                     (6)

                        Eiropas Parlamenta un Padomes Regula (ES) Nr. 167/2013 (2013. gada 5. februāris) par lauksaimniecības un mežsaimniecības transportlīdzekļu apstiprināšanu un tirgus uzraudzību (OV L 60, 2.3.2013., 1. lpp.).

                     (7)

                        Eiropas Parlamenta un Padomes Direktīva 2000/30/EK (2000. gada 6. jūnijs) par Kopienā izmantotu komerciālo transportlīdzekļu tehniskām pārbaudēm uz ceļiem (OV L 203, 10.8.2000., 1. lpp.).

                     (8)

                        Eiropas Parlamenta un Padomes Direktīva 2003/37/EK (2003. gada 26. maijs), kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, detaļām un atsevišķām tehniskām vienībām un ar ko atceļ Direktīvu 74/150/EEK (OV L 171, 9.7.2003., 1. lpp.).

                     (9)

                        Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (OV L 263, 9.10.2007., 1. lpp.).

                     (10)

                        Eiropas Parlamenta un Padomes Regula (ES) Nr. 167/2013 (2013. gada 5. februāris) par lauksaimniecības un mežsaimniecības transportlīdzekļu apstiprināšanu un tirgus uzraudzību (OV L 60, 2.3.2013., 1. lpp.).

                     (11)

                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).